**3ο εργαστήριο**

***Κυκλοφορώ με ασφάλεια ως πεζός/ή***

*Δραστηριότητες με στόχο την εκμάθηση των κανόνων συμπεριφοράς των πεζών, ώστε να επιτευχθεί η ορθή συμπεριφορά των μαθητών/τριών, ως πεζών, στο οδικό δίκτυο.*

Εκτιμώμενος διδακτικός χρόνος: 2 ώρες

***1η Δραστηριότητα (Διάρκεια 15΄):*** Αξιοποιείται το βιβλίο μαθητή/τριας «Οι δικές μου συμβουλές» για Δ΄- Στ΄ τάξη Δημοτικού από την edrive academy (<http://edrive.yme.gov.gr/node/2367>) και συγκεκριμένα στο *Μαθαίνω να περπατώ με ασφάλεια* σελ. 33-37, 40-42. Οι τρόποι αξιοποίησης είναι η προβολή του ηλεκτρονικού βιβλίου με χρήση προβολέα ή με διαδραστικό πίνακα ή στο εργαστήριο πληροφορικής με την ενεργοποίηση των μαθητών/τριών και την λύση των ασκήσεων ή η εκτύπωση των σελίδων και η διαπραγμάτευσή τους στην ολομέλεια.

***2η Δραστηριότητα*** ***(Διάρκεια 20΄):***Παρακολούθηση βίντεο (*Βίντεο εκπαιδευτικής τηλεόρασης Κυκλοφοριακή Αγωγή Πρωτοβάθμια Εκπαίδευση* [*https://edutv.minedu.gov.gr/index.php/kikloforiak-agogi?start=0*](https://edutv.minedu.gov.gr/index.php/kikloforiak-agogi?start=0)*)* Συζήτηση. Κανόνας **ΣΤΑΚΑ** (**ΣΤΑ**ματάμε πίσω από το κράσπεδο του πεζοδρομίου, **Κ**οιτάμε προς όλες τις κατευθύνσεις, Αριστερά - Δεξιά - Αριστερά, και προσέχουμε μήπως **Α**κούσουμε κάποιο όχημα να πλησιάζει!) edrive academy (<http://edrive.yme.gov.gr/node/2367>). Μελέτες περίπτωσης (πεζοπορία σε πεζοδρόμιο, χωρίς πεζοδρόμιο, διάσχιση δρόμου με ή χωρίς φανάρι, με ή χωρίς διαβάσεις, φυλασσόμενη και αφύλακτη διάβαση, πεζοπορία τη νύχτα).

***3η Δραστηριότητα (Διάρκεια 15΄):***Διαμόρφωση Οδηγού για πεζούς/ές – Φυλλάδια ενημέρωσης με οδηγίες για σωστή συμπεριφορά πεζών με ομαδική εργασία.

***4η Δραστηριότητα (Διάρκεια 15΄):***Επίσκεψη τροχονόμου στο σχολείο. Προετοιμασία και διεξαγωγή συνέντευξης.

***5η Δραστηριότητα (Διάρκεια 25΄):***Επίσκεψη σε πάρκο κυκλοφοριακής αγωγής. Στη συνέχεια δημιουργία πάρκου κυκλοφοριακής αγωγής στην αυλή του σχολείου ή κατασκευή μακέτας στην τάξη.

.