**2ο Εργαστήριο**

***Πινακίδες σήμανσης***

*Δραστηριότητες με στόχο την εκμάθησή τους και την κατανόηση του ρόλου τους για ένα ασφαλές οδικό περιβάλλον.*

Εκτιμώμενος διδακτικός χρόνος: 2 ώρες

***1η Δραστηριότητα:***Σε κύκλο δίνονται κάρτες με 4 σχήματα: τρίγωνο, κύκλος, τετράγωνο και παραλληλόγραμμο. Δημιουργούνται τρεις ομάδες με βάση το σχήμα (1η τρίγωνο, 2η κύκλος, 3η τετράγωνο και παραλληλόγραμμο). Ζητείται να γράψουν μία φράση ή να σχεδιάσουν μια εικόνα προειδοποίησης (τρίγωνο), απαγόρευσης (κύκλος), υποχρέωσης (κύκλος), πληροφόρησης (τετράγωνο ή παραλληλόγραμμο). Στη συνέχεια στην ολομέλεια, αφού παρουσιαστούν αυτά που έχουν παραχθεί, τίθενται τα εξής ερωτήματα: Τι σας έρχεται στο μυαλό ακούγοντας ή βλέποντας τις φράσεις σε συνδυασμό με τα σχήματα; Σε τι νομίζετε ότι παραπέμπουν; Με τι θα μπορούσαν να συσχετιστούν;

*2η δραστηριότητα:* Αξιοποιείται το βιβλίο μαθητή/τριας «Οι δικές μου συμβουλές» για Δ΄- Στ΄ τάξη Δημοτικού από την edrive academy (<http://edrive.yme.gov.gr/node/2367>) και συγκεκριμένα στο *Μαθαίνω τις πινακίδες* σελ. 12. Οι τρόποι αξιοποίησης είναι η προβολή του ηλεκτρονικού βιβλίου με χρήση προβολέα ή με διαδραστικό πίνακα ή στο εργαστήριο πληροφορικής με την ενεργοποίηση των μαθητών/τριών και την λύση των ασκήσεων ή η εκτύπωση των σελίδων και η διαπραγμάτευσή τους στην ολομέλεια. *3η δραστηριότητα:*

Εκτέλεση διαδραστικών εκπαιδευτικών παιχνιδιών του Φωτόδεντρου (Κυκλοφορώ με ασφάλεια), [http://photodentro.edu.gr/v/item/ds/8521/10987,](http://photodentro.edu.gr/v/item/ds/8521/10987)

Σήματα τροχαίας–Μπίγκο <http://photodentro.edu.gr/v/item/ds/8521/10999,>

Ταίριαξε τα σήματα της Τροχαίας [http://photodentro.edu.gr/v/item/ds/8521/3467.](http://photodentro.edu.gr/v/item/ds/8521/3467)