**Ενδεικτικές δραστηριότητες για την περιγραφική αξιολόγηση**

Για την εφαρμογή της περιγραφικής αξιολόγησης το πρώτο στάδιο (1η δραστηριότητα) είναι ο καθορισμός των κριτηρίων, που θα αφορούν στα γνωστικά, ψυχοκινητικά και κοινωνικοσυναισθηματικά χαρακτηριστικά, στους τομείς προς βελτίωση και στις στοχευμένες δεξιότητες.

Το επόμενο στάδιο (2η δραστηριότητα) είναι η συστηματική παρατήρηση και για τον λόγο αυτό διαμορφώνουμε έντυπα, όπως: μια κλείδα παρατήρησης με βάση τα κριτήρια που έχουμε αποφασίσει, ημερολόγια καταγραφής, φύλλα αξιολόγησης – προόδου του μαθητή, φύλλα αυτοαξιολόγησης και ετεροαξιολόγησης για τους μαθητές/τριες, έντυπα εκθέσεων.

Ακολουθεί η Περιγραφή – Καταγραφή (3η δραστηριότητα) των παρατηρήσεων (συμπεριφοράς), στα έντυπα που προαναφέρθηκαν, αποφεύγοντας τη χρήση προσωπικών, αξιολογικών κρίσεων.

Τέλος, το όλο εγχείρημα ολοκληρώνεται με τη σύνταξη κειμένου (αξιολόγηση) με βάση τα στοιχεία που έχουν συλλεγεί για τον μαθητή/την μαθήτρια (4η δραστηριότητα).

Η αξιολόγηση είναι τόσο ατομική όσο και ομαδική (ομαδοσυνεργατική μέθοδος).