**5ο εργαστήριο**

***Κυκλοφορώ με ασφάλεια ως επιβάτης***

*Δραστηριότητες με στόχο την εκμάθηση των κανόνων συμπεριφοράς των επιβατών οχημάτων.*

Εκτιμώμενος διδακτικός χρόνος: 2 ώρες

***1η Δραστηριότητα (Διάρκεια: 15΄)***Αξιοποιείται το βιβλίο μαθητή/τριας «Οι δικές μου συμβουλές» για Δ΄- Στ΄ τάξη Δημοτικού από την edrive academy (<http://edrive.yme.gov.gr/node/2367>) και συγκεκριμένα στο *Μαθαίνω τα Μέσα Μεταφοράς* (ΜΜΜ, λεωφορείο, μετρό, τρένο, τρόλεϊ, τραμ, προαστιακός – συμπεριφορά στα ΜΜΜ) σελ. 59-69, *Κυκλοφορώ ως συνεπιβάτης σε ΙΧ αυτοκίνητο* σελ. 70-73, *Μετακινούμαι με σχολικό* σελ. 74-77. Οι τρόποι αξιοποίησης είναι η προβολή του ηλεκτρονικού βιβλίου με χρήση προβολέα ή με διαδραστικό πίνακα ή στο εργαστήριο πληροφορικής με την ενεργοποίηση των μαθητών/τριών και την λύση των ασκήσεων ή η εκτύπωση των σελίδων και η διαπραγμάτευσή τους στην ολομέλεια.

***2η Δραστηριότητα*** ***(Διάρκεια: 15΄)*** Οι μαθητές και οι μαθήτριες υλοποιούν τη δραστηριότητα σύμφωνα με την παρακάτω οδηγία: Δημιουργήστε ένα φυλλάδιο με τους κανόνες του συνετού επιβάτη/ισσας σε ομαδική εργασία (Δημιουργία ΦΥΛΛΟΥ ΕΡΓΑΣΙΑΣ).

***3η Δραστηριότητα (Διάρκεια: 15΄)***Δημιουργία Σταυρόλεξου ή κουίζ (έντυπη ή ηλεκτρονική μορφή). Παραδείγματα λέξεων: Επιβάτης, Συμπεριφορά, Όχημα, Μεταφορά, Μέσον, Λεωφορείο, Μετρό.

***4η δραστηριότητα (Διάρκεια:******45΄)***Χωρίζονται σε τρεις ομάδες: Η πρώτη είναι επιβάτες Μέσων Μαζικής Μεταφοράς. Η δεύτερη επιβάτες ΙΧ και η τρίτη επιβάτες Σχολικού Λεωφορείου. Η κάθε ομάδα δημιουργεί μια ψηφιακή αφήγηση (digital storytelling) (Παραδείγματα: Storyjumper (<http://edrive.yme.gov.gr/node/2367>, Thinglink (<https://www.thinglink.com/>), Windows Movie Maker, Animoto (<https://animoto.com/projects>) και στη συνέχεια οι ψηφιακές αφηγήσεις παρουσιάζονται στην Ολομέλεια και σχολιάζονται (Δημιουργία ΦΥΛΛΟΥ ΕΡΓΑΣΙΑΣ).