**6ο εργαστήριο**

***Πηγαινοέρχομαι στο σχολείο με ασφάλεια – Τρόποι μετακίνησης***

*Δραστηριότητες με στόχο την διερεύνηση των διαδρομών από το σπίτι προς το σχολείο και αντίστροφα, καθώς και των δυνατών τρόπων μετακίνησης.*

Εκτιμώμενος διδακτικός χρόνος: 2 ώρες

***1η Δραστηριότητα (Διάρκεια:*** **15΄)** Συζήτηση σχετικά με τους τρόπους μετακίνησης από και προς το σχολείο. Προτεινόμενα ερωτήματα: Ποιους τρόπους μετακίνησης μπορούν να χρησιμοποιήσουν για τη διαδρομή από και προς το σχολείο; Πλεονεκτήματα – Μειονεκτήματα ανάλογα με το οδικό δίκτυο (Τρόποι σήμανσης κ.ά.).

***2η Δραστηριότητα*** ***(Διάρκεια: 45΄)*** *Να βρουν οι μαθητές/τριες τη διαδρομή για το σχολείο τους στους χάρτες της Google* από το εμπλουτισμένο βιβλίο της *Γλώσσας της Δ΄ τάξης* στην *Ενότητα 5 «Ασφαλώς… κυκλοφορώ»* [*http://ebooks.edu.gr/ebooks/handle/8547/34*](http://ebooks.edu.gr/ebooks/handle/8547/34) *.* Με αυτόν τον τρόπο θα είναι σε θέση να εντοπίσουν που βρίσκονται, να αναγνωρίσουν τη γειτονιά τους, να εξοικειωθούν με τους χάρτες.

Ποια διαδρομή χρησιμοποιούν συνήθως; Υπάρχουν εναλλακτικές διαδρομές; Ποια διαδρομή κρίνεται ως η πιο σύντομη και ποια η πιο ασφαλής και για ποιους λόγους; Αν υπάρχει στην τάξη προβολέας μπορεί ο/η εκπαιδευτικός να καλέσει τα παιδιά στον πίνακα, ώστε να συμμετέχουν ενεργά. Σε περίπτωση έλλειψης τεχνολογικών μέσων εκτύπωση του χάρτη και να προσθέσουν τη σήμανση και τις διαδρομές π.χ. βάλτε ένα σύμβολο για φανάρι.

Σε επόμενο χρόνο, δίνουμε ένα έντυπο χάρτη σε κάθε μαθητή/τρια και τους ζητάμε να ορίσουν τη διαδρομή από το σπίτι τους προς το σχολείο που φοιτούν, και να αναφέρουν τις διαβάσεις και τα φανάρια που υπάρχουν και τα απαραίτητα σήματα κυκλοφοριακής αγωγής που έπρεπε να υπάρχουν για ασφαλέστερη προσβασιμότητα.

***3ηΔραστηριότητα (Διάρκεια****:* ***30΄)***Να δημιουργήσουν τον δικό τους χάρτη (<https://www.google.com/intl/el/maps/about/mymaps/>) μέσω Google account (για να έχουν τη δυνατότητα να αποθηκεύσουν το χάρτη), αξιοποιώντας τις δυνατότητες της εφαρμογής και προσθέτοντας διαδρομές (ποδηλάτου, πεζού/ής, με αυτοκίνητο), φανάρια σηματοδότησης, πινακίδες σήμανσης, τροχονόμο (με εικόνες ή σύμβολα). Να τοποθετούν τα σήματα, καθώς βλέπουν τη διαδρομή (άσκηση παρατηρητικότητας). Σχεδιασμός διαδρομής, με τη χρήση γραμμών.

(ΦΥΛΛΟ ΕΡΓΑΣΙΑΣ).

Προσαρμογή: Παρακολούθηση βίντεο. Βήματα στη γνώση – Κυκλοφοριακή Αγωγή Ειδικό Δημοτικό Σχολείο Αγριάς Βόλου. ([Βήματα στη Γνώση-Κυκλοφοριακή](https://www.youtube.com/watch?v=bgwEB9cIir0) [Αγωγή.Ειδικό Δημοτικό Σχολείο Αγριάς,Βόλου - YouTube](https://www.youtube.com/watch?v=bgwEB9cIir0))

Επέκταση: 1. Να κάνουν προτάσεις για τη βελτίωση της κυκλοφορίας.

2. Σύνταξη Κανόνων καλής οδικής συμπεριφοράς: Π.χ. Δεν τρέχουμε όταν περνούμε το φανάρι.


Τι κάνουμε όταν κάποιος ανήκει στους ευάλωτους χρήστες της οδού (Ενσυναίσθηση και διευκόλυνση κυκλοφορίας);

**ΦΥΛΛΟ ΕΡΓΑΣΙΑΣ**

Εργασία σε ομάδες (4 ή 5 ατόμων).

Α. Δημιουργήστε με Google Maps ([My Maps – Πληροφορίες – Χάρτες Google,](https://www.google.com/intl/el/maps/about/mymaps/) <https://www.google.com/intl/el/maps/about/mymaps/>) τον χάρτη της διαδρομής σας από το σπίτι στο σχολείο και το αντίστροφο, προσθέτοντας, με τις δυνατότητες που σας δίνει η εφαρμογή, σύμβολα ή εικόνες για τις πινακίδες σήμανσης ή τα φανάρια και ότι άλλο θεωρείται σημαντικό. Επιλέξτε τη διαδρομή ως πεζός/ή ή ποδηλάτης/ισσα ή επιβάτης ΙΧ και αιτιολογείστε την επιλογή σας (συντομότερη ή ασφαλέστερη διαδρομή, ταχύτερο, οικονομικότερο, φιλικό για το περιβάλλον ή την υγεία μέσον και συνδυασμός αυτών).

Η ίδια εργασία μπορεί να γίνει με χαρτί, στο οποίο είναι εκτυπωμένη η περιοχή που περιλαμβάνει το σπίτι σας και το σχολείο σας.



Επιλογή στοιχείων



Προσθήκη δείκτη

Σχεδιάστε μια γραμμή



Προσθέστε οδηγίες

 Μέτρηση αποστάσεων και περιοχών

Οδηγός χρήσης my maps, google maps δημιουργία χάρτη <https://www.youtube.com/watch?v=wpkujbAV69E>

Β. Προαιρετικά: Δημιουργήστε με Google Earth έναν δυναμικό χάρτη Εισαγωγή στη δημιουργία χάρτη μέσω google earth <https://www.youtube.com/watch?v=Bs-4nmfDy0s>

Εξερεύνηση της γειτονιάς του σχολείου και η καταγραφή των αλλαγών στο πέρασμα του χρόνου.

Παρουσίαση των χαρτών που δημιουργήθηκαν στην Ολομέλεια. Σχόλια – Συζήτηση

- Αναστοχασμός