**4ο εργαστήριο**

***Κυκλοφορώ με ασφάλεια ως ποδηλάτης/ισσα***

*Δραστηριότητες με στόχο την εκτίμηση της σπουδαιότητας του ορθού τρόπου χειρισμού του ποδηλάτου, της επιλογής του απαραίτητου εξοπλισμού και της εκμάθησης των κανόνων συμπεριφοράς του ποδηλάτη/της ποδηλάτισσας.*

Εκτιμώμενος διδακτικός χρόνος: 2 ώρες

***1η Δραστηριότητα*** ***(Διάρκεια: 15΄)***Αξιοποιείται το βιβλίο μαθητή/τριας «Οι δικές μου συμβουλές» για Δ΄- Στ΄ τάξη Δημοτικού από την edrive academy (<http://edrive.yme.gov.gr/node/2367>) και συγκεκριμένα στο *Μαθαίνω να ποδηλατώ με ασφάλεια* σελ. 42-57 (Επιλογή ποδηλάτου, εξοπλισμός ποδηλάτου, έλεγχος ποδηλάτου, χειρισμός ποδηλάτου, πιθανοί κίνδυνοι, ποδηλατώ τη νύχτα, πινακίδες σήμανσης για ποδήλατα, ασκήσεις). Οι τρόποι αξιοποίησης είναι η προβολή του ηλεκτρονικού βιβλίου με χρήση προβολέα ή με διαδραστικό πίνακα ή στο εργαστήριο πληροφορικής με την ενεργοποίηση των μαθητών/τριών και την λύση των ασκήσεων ή η εκτύπωση των σελίδων και η διαπραγμάτευσή τους στην ολομέλεια.

***2η Δραστηριότητα: (Διάρκεια****:* ***30΄)***Αναζήτηση ιστοτόπων σχετικών με το ποδήλατο (π.χ. [https://www.podilates.gr/files/FYLADIO%20ENHMEROTIKO.pdf,](https://www.podilates.gr/files/FYLADIO%20ENHMEROTIKO.pdf) <http://bikeline.wikidot.com/>) για την άντληση πληροφοριών για το ποδήλατο. Παρακολούθηση βίντεο για την ποδηλασία. (Εκπαιδευτική Τηλεόραση). <https://edutv.minedu.gov.gr/index.php/kikloforiak-agogi/kranos-podilato> Συζήτηση.

Οι μαθητές/τριες καλούνται να διαμορφώσουν κριτήρια για την αγορά ποδηλάτου ομαδικά (ΦΥΛΛΟ ΕΡΓΑΣΙΑΣ).

***3η Δραστηριότητα (Διάρκεια:******25’)*** Γίνεται απαγγελία του ποιήματος «Η ποδηλάτισσα» του Οδυσσέα Ελύτη. Στη συνέχεια το ακούμε και το βλέπουμε μελοποιημένο και εικονογραφημένο (διαθέσιμο στο διαδίκτυο). Ολοκληρώνεται η δραστηριότητα με την εικαστική έκφραση των μαθητών/τριών (π.χ. ζωγραφική, κολάζ). Μια άλλη πρόταση είναι η δραματοποίησή του.

***4η Δραστηριότητα (Διάρκεια: 20΄)*** Δημιουργία ψηφιακής αφήγησης με τίτλο *«Η ημέρα ενός ποδηλάτη/μιας ποδηλάτισσας»* (ΦΥΛΛΟ ΕΡΓΑΣΙΑΣ). Προαπαιτούμενο η εξάσκηση σε συγκεκριμένη εφαρμογή δημιουργίας ψηφιακής αφήγησης. Προτείνεται συνεργασία με τον εκπαιδευτικό Πληροφορικής του σχολείου.

**ΦΥΛΛΟ ΕΡΓΑΣΙΑΣ**

Εργασία σε ομάδες (4 ή 5 ατόμων).

Αναζήτηση ιστοτόπων σχετικών με το ποδήλατο

(π.χ. <https://www.podilates.gr/files/FYLADIO%20ENHMEROTIKO.pdf,> <http://bikeline.wikidot.com/>) για την άντληση πληροφοριών για το ποδήλατο. Διαμόρφωση κριτηρίων σχετικών με την αγορά ενός ποδηλάτου (π.χ. κατάλληλο ύψος, μήκος, εξοπλισμός για ποδηλασία τη νύχτα). Το αποτέλεσμα της εργασίας κάθε ομάδας παρουσιάζεται στην Ολομέλεια και καταλήγουν στην τελική λίστα κριτηρίων από το συγκερασμό των επιμέρους εργασιών.

**ΦΥΛΛΟ ΕΡΓΑΣΙΑΣ**

Εργασία σε ομάδες (4 ή 5 ατόμων).

Δημιουργείστε μια ψηφιακή αφήγηση (digital storytelling)

(Παραδείγματα εφαρμογών: Storyjumper ([https://www.storyjumper.com/,](https://www.storyjumper.com/)Thinglink (<https://www.thinglink.com/>), Windows Movie Maker, Animoto (<https://animoto.com/projects>),

η οποία θα περιγράφει την ημέρα ενός ποδηλάτη/μιας ποδηλάτισσας. Σε αυτήν θα περιλαμβάνεται η προετοιμασία, ο απαραίτητος εξοπλισμός, ο έλεγχος του ποδηλάτου πριν την εκκίνηση, ο χειρισμός του ποδηλάτου.

Θα περιγράφονται η διαδρομή ή οι διαδρομές που ακολουθήθηκαν, οι πιθανές δυσκολίες και οι τρόποι υπέρβασής τους.

Παρουσίαση της ιστορίας της κάθε ομάδας στην ολομέλεια, σχολιασμός, συζήτηση, ανατροφοδότηση και αναστοχασμός.